Efter Berlinmurens fald i november 1989, ændredes den internationale militære situation sig drastisk. Overalt i verden udbrød nye konflikter og det tidligere ellers tydelige skel mellem ven og fjende begyndte langsomt at forsvinde. NATO omstrukturerede sine mål, og blev i stand til at yde langt større bidrag til FN's fredsbevarende styrker. Fra 1990 og frem har hollandske flådeenheder været involveret i konflikter i Cambodja, Eritrea, Etiopien, Irak, Afghanistan og Libanon. Desuden deltog de også i Golfkrigen og krigene i Jugoslavien. Den hollandske flådes mål var således ændret fra en decideret kampstyrke til en fredsbevarende og fredsskabende styrke.